জাতীয় পার্টির সভাপতি ও ২০ দলীয় জোটের শরীক কাজী জাফর আহমেদের মৃত্যুতে গভীর শোক প্রকাশ করেছে বাংলাদেশ জাতীয়তাবাদী দল ফিনল্যান্ড শাখা। গণমাধ্যমে পাঠানো এক শোকবাণীতে ফিনল্যান্ড বিএনপির নেতৃবৃন্দ বলেন, ‘মরহুম কাজী জাফর আহমেদ ছিলেন বাংলাদেশের গণতান্ত্রিক আন্দোলনের এক অকুতোভয় সৈনিক ও কিংবদন্তী রাজনীতিবিদ। বহুদলীয় গণতন্ত্র, মত প্রকাশের স্বাধীনতা ও মানুষের মৌলিক অধিকারের স্বপক্ষে এক আপোষহীন সংগ্রামী নেতা। বাংলাদেশের স্বাধীনতা ও সার্বভৌমত্বের প্রশ্নেও তিনি ছিলেন অনড় ও অবিচল।’